Направиха Ванга почетен гражданин на Калмикия посмъртно
Президентът на Калмикия – република влизаща в състава на Руската федерация, Кирсан Илюмжинов обнародва указ за обявяването на българската пророчица Ванга със званието почетен гражданин, съобщи „24 часа“. Това става ясно от публикувани негови снимки в туитър след посещение, която явно е било инкогнито. „За изключителна роля в обновяването на република Калмикия и пробуждането на духовните сили по пътя към доброто и прогледа да се присвои званието почетен гражданин на Република Калмикия на Вангелия Пандова Гущерова – Ванга. “ Освен снимка на документа държавният глава на Калмикия пусна и снимки от Петрич, където е бил със свой приятел. Не е изключено Илюмжинов, който е и президент на световната федерация по шахмат (ФИДЕ), да е провел срещи с българските си колеги и да е обсъдил кризата в този спорт у нас, както и проблемите на най-добрия ни шахматист Веселин Топалов и мениджъра му Силвио Данаилов с международни шефове. Наскоро Топалов, който е бивш световен шампион, отказа да участва в турнири опд егидата на ФИДЕ за неопределено време.   Следете В интернет    Бъдете с нас навсякъде и през вашия мобилен телефон!